hotchpotch/miracl-hf-unified huggingface dataset:
कड़कड़ डूमा मेट्रो स्टेशन
कड़कड़ डूमा मेट्रो स्टेशन दिल्ली मेट्रो का एक ऊंचा स्टेशन है जिसे 6 जनवरी 2010 को खोला गया था। मौजूदा स्टेशन 14.5 मीटर की ऊँचाई पर है।
इस क्षेत्र में कड़कड़डूमा न्यायालय परिसर में वर्ष 1997-98 में निर्मित, दिल्ली की जिला अदालत, कड़कड़डूमा जिला न्यायालय स्थित है।
यह मेट्रो की ब्लू तथा पिंक लाइन पर स्थित है।
निधिवन
श्री निधिवनराज,निज वृंदावन मे यमुना जी के समीप एक बहुत ही रमणीक कुंज है। यहाँ अद्भुत आनंद की अनुभूति होती है। निधिवन ही वास्तविक नित्य वृंदावन है।। यहाँ विशाल तुलसी के वृक्ष है,बिना जल स्रोत ऐवं जड़ के यह बृक्ष मानों ऐक दूसरे का हाथ पकड़ नृत्य कर रहे हो कहा यह भी जाता है कि कृ्ष्ण की सखियां ही तुलसी बृक्ष है इतना विशाल तुलसी वन अन्यत्र कहीं भी नहीं है(सामान्य झाडी नही)। यहाँ लगभग 1500 ई.मे स्वामी श्री हरिदास जी (1480-1575 ई) का आगमन हुआ था, जिनका प्रकाट्य वृंदावन के निकट राजपुर मे अपने ननिहाल मे हुआ था।इनके पिता श्री आशुधीर थे। स्वामी जी अपने स्वरूपगत दिव्यता तथा अगाध प्रेम से अपने " स्वामी श्यामा-कुंज बिहारी" की नित्य लीला का रसास्वादन किया करते थे। उनके भजन का प्रताप आज भी निधिवन की उज्ज्वलतम मधुरता के रूप मे परिलक्षित हो रहा है।स्वामीजी ने नित्य विहार को प्रकाशित किया। "सहज जोरी प्रकट भई","रूचि के प्रकाश परस्पर विहरन लागे", उनके पहले दो पद है। उनके आत्मस्वरूप स्वामी "श्यामा-कुंजविहारी" सहज जोरी है, जो शाश्वत है,और अपनी रूचि के वश विहार मे रत है। श्री हरिदास जी समाधि अवस्था में सदा इन्ही का दर्शन करते रहते थे। वे एकतानता से अपार रस समुद्र को अपने ह्रदय मे रमाये रहते थे।कभी रसावेश मे मधुर वाणी से जो गाते थे,वह उनके परम शिष्य श्री विट्ठल विपुल कंठस्थ कर लेते थे। यही पद संग्रह केलिमाल कहलाता है, जिसमे निधिवन की सहज माधुरी पल्लवित हुई है। निधिवन मे ही वह लीला प्रवेश कर गये।उनकी बैठक ही निधिवन राज मे उनकी समाधि कहलाती है। दोनो पार्श्व मे स्वामी जी के शिष्य विठ्ठल विपुल जी एवम प्रशिष्य विहारिनदास जी की समाधि है। निधिवन के उन स्थानों पर जहाँ वृक्ष नही थे, वहाँ कुछ नवीन मंदिर बन गये है।अन्यथा निधिवन का स्वरूप प्राचीन है।निधिवन का परकोटा भी पहले पहल 1610 ई. के लगभग बन चुका था। यही विठ्ठल विपुल जी के निमित्त स्वामी जी ने बाँके बिहारी जी का स्वरूप उद्घाटित किया था। विहारी जी का  प्राकट्य स्थल घेरा(परिक्रमा) मे है। स्वामी जी वृंदावन मे आने वाले सर्वप्रथम महापुरुष थे। स्वामी जी ने ही वृंदावन-श्री को स्थापित किया । बादशाह अकबर स्वामीजी के शिष्य तानसेन के साथ उनके दर्शनार्थ आया था(लगभग ई.1573)।  आधुनिक युग मे भी निधिवन मे ही पूर्ण जीवंतता है। जो न केवल आध्यात्मिकता की उच्चतम गहराई को संजोए हुए है,साथ ही आधुनिक प्रौद्योगिक मनुष्य तक को भगवदानुभूति से आप्लावित करती है।कुछ भक्तो का आग्रह है कि यहाँ रात्रि मे रास होता है। स्वामी जी की रसरीति मे बृज लीला का कोई स्थान नही है, उनके "जुगल किशोर"ही यहाँ के आराध्य है,जिनके सानिध्य का दिक्-काल से परे प्रतिक्षण एकरस आस्वादन मिलता है। इस स्वानुभूति के लिये स्वंय निधिवन की महिमा अक्षुण्ण है अतः श्रीनिधिवनराज,वृंदावन-रस का सार-सर्वस्व है।
अदृश्य स्याही
अदृश्य स्याही, जिसे सुरक्षा स्याही एक ऐसा द्रव्य होता है जिससे लिखने के काम में लिया जाता है, जो लिखते समय अथवा उसके तुरन्त बाद अदृश्य हो जाता है और बाद में आवश्यकता पड़ने पर इसे किसी अन्य तरीके से दृश्य किया जाता है। अदृश्य स्याही एक प्रकार की स्टेग्नोग्राफ़ी है। इसका उपयोग मुख्यतः खुफिया सन्देश लिखने के लिए किया जाता है।
उनिके प्रिस्सिजा
उनिके प्रिस्सिजा (जन्म उनिके प्रिस्सिजा मउरेता (); जन्म 21 सितंबर 1970) एक इंडोनेशियाई पैदाइश वाली भारतीय अभिनेत्री, और मॉडल हैं। वह 1985 में किशोर मॉडलिंग से अपनी करियर की शुरूवात की।
वह 1996 में, पहली बार इंडोनेशियाई टेलीविजन श्रृंखला में एक अभिनेत्री के रूपमें काम किया। एक वर्ष के मुलाकात के बाद वो अभिनेता बुसेक डेप के साथ 6 जनवरी 2001 को जकार्ता में "अनक मेन्तेन्ग" श्रृंखला के सेट पर विवाह कर ली।
उनकी शादी अलग मान्यताओं से हुवी और इससे एक लड़की अर्ला अइलनि मुच्तर का जन्म हुआ। लेकिन दुर्भाग्य से अविश्वास और सामंजस्य नहीं मिलने के कारण बुसेक ने जुलाई 2007 में तलाक दे दिया। बाद में उनिके ने व्यापारी अमिन्सर रिफ्क्ज सर्कोनि के साथ 2008 में दूसरी बार शादी कर ली।
रघुपति राघव राजाराम
रघुपति राघव राजा राम (कुछ समय के लिए राम धुन) के नाम से भी जाना जाता था। यह एक प्रसिद्ध भजन है जिसके रचयिता श्री लक्ष्माणाचार्य हैं, तथा यह महात्मा गांधी का सबसे पसंदीदा भजन था।  मूल का हिंदी संस्करण :
अखिलेश मिश्रा
अखिलेश मिश्रा मालदीव में भारत के उच्चायुक्त हैं। वे 1989 बैच के भारतीय विदेश सेवा के अधिकारी हैं। इससे पूर्व वे टोरंटो में भारत के महावाणिज्यदूत थे।
लुडविग लाज़र ज़ामेनहोफ़
लुडविग लाज़र ज़ामेनहोफ़ () (15 दसंबर 1859 - 14 अप्रैल 1917), पोलिश डॉक्टर और नेत्र रोग विशेषज्ञ, एस्पेरांतो भाषा के आविष्कारक। उनका जन्म बिलीस्टॉक में हुआ था, जो अब पूर्वी पोलैंड में एक शहर है।
शारे ज़ेडैक चिकित्सा केन्द्र
शारे ज़ेडैक चिकित्सा केन्द्र (מרכז רפואי שערי צדק) इज़राइल के यरुशलम नगर का एक प्रमुख अस्पताल है। शारे ज़ेडैक का अर्थ हिब्रू भाषा में "न्याय का द्वार" होता है।
शारे ज़ेडैक यरुशलम के पश्चिमी भाग में खुलने वाला पहला बड़ा अस्पताल था और वर्तमान में यह सबसे तेज़ी से वृद्धि करता अस्पताल है और यरुशलम के नगर केन्द्र एकमात्र बड़ा चिकित्सा केन्द्र है। 1890 में आटोमन तुर्कों द्वारा अनुमति दिए जाने के पश्चात और यूरोपीय दानकर्ताओं से प्राप्त निधि से यह अस्पताल पुराने नगर से तीन किलोमीटर दूर जाफ़ा सड़क पर बनाया गया। इसका उद्घाटन समारोह 27 जनवरी 1902 को किया गया था। डॉ मोशे वॉलिक 1947 तक इस अस्पताल के निदेशक थे। श्वैस्टर सॅल्मा ने इस अस्पताल में निवास किया था और परित्यक्त बच्चों की देखभाल की थी। बेइत वेगन में निर्मित भवन को 1980 में खोला गया था।
दिसम्बर 2012 में, शारे ज़ेडैक अस्पताल ने बिकुर होलिम अस्पताल के परिचालन पर नियन्त्र ग्रहण कर लिया और उसकी बहुत सी गतिविधियों का विलय कर दिया। इस अस्पताल के तीस अस्पताल-भीतर विभागों में और सत्तर अस्पताल-बाहर की इकाइयों में प्रतिवर्ष 6,00,000 रोगियों का उपचार किया जाता है और यह अस्पताल एक अग्रणी शोध और शैक्षणिक संस्थान के रूप में एक सक्रिय अकादमिक सेवाएँ भी प्रदान करता है। शारे ज़ेडैक को एक सार्वजनिक/निजी अस्पताल के रूप में वर्गीकृत किया जाता है, जो एक अलाभकारी संस्था के रूप में कार्य करता है और धन-सम्बन्धी आवश्यकताओं के लिए दानकर्ताओं पर निर्भर है, और जो वृहद्तर यरुशलम-क्षेत्र के निवासियों को उन्नत चिकित्सा सेवा उपलब्ध कराने को कटिबद्ध है।
शारे ज़ेडैक चिकित्सा केन्द्र दो प्रमुख परिसरों के आर-पार फैला हुआ है। मुख्य परिसर 11.5 एकड़ (47,000 वर्ग मीटर) के क्षेत्र में फैला हुआ है जो दक्षिण में बेइत वेगन और उत्तर में रमात हाकेरम क्षेत्रों के मध्य में स्थित है। डाउनटाउन परिसर जिसे पहले बिकुर चोलिम अस्पताल के नाम से जाना जाता था, यरुशलम के मध्य-भाग में वाणिज्यिक क्षेत्र में स्थित है।
इस अस्पताल में 1,000 विस्तर हैं और यहाँ प्रतिवर्ष अस्पताल-भीतर और अस्पताल-बाहर की इकाइयों में छह लाख रोगियों का उपचार किया जाता है।
मानव तस्करी की घटनाओं के आधार पर भारत के राज्यों और संघ क्षेत्रों की सूची
इस सूची में भारत के राज्य और केन्द्र-शासित प्रदेश 2012 में मानव तस्करी की घटनाओं के आधार पर क्रमित हैं, और अपराध-सिद्धि पर आधारित है। यह सूची भारत सरकार के राष्ट्रीय अपराध अभिलेख ब्यूरो द्वारा प्रकाशित 2012 भारत में अपराध प्रतिवेदन से संकलित की गई है।
इस प्रतिवेदन के अनुसार मानव तस्करी की घटनाओं के मामले में तीन अग्रणी राज्य हैं उत्तर प्रदेश, तमिल नाडु और केरल।
जीवन प्रत्याशा के आधार पर भारत के राज्यों की सूची
यह सूची जन्म के समय जीवन प्रत्याशा के आधार पर क्रमित है। इस सूची के आँकड़े 2011 में संयुक्त राष्ट्र विकास कार्यक्रम भारत द्वारा प्रकाशित मानव विकास सूचकांक प्रतिवेदन से लिए गए हैं। इस प्रतिवेदन के आँकड़े वर्ष 2002 से 2006 के लिए हैं।
2004 में केरल की जन्म के समय जीवन प्रत्याशा सर्वाधिक थी। पूर्वोत्तर राज्यों के लिए आँकड़े अनुपलब्ध थे।
भारत की जीवन प्रत्याशा में मामूली सुधार हुआ
निर्धनता दर के आधार पर भारत के राज्यों की सूची
यह सूची भारत के राज्यों और केन्द्र-शासित प्रदेशों को 16 सितम्बर 2013 की स्थिति तक निर्धनता की दर के आधार पर क्रमित करती है। यह सूची भारतीय रिज़र्व बैंक द्वारा प्रकाशित 2013 के वार्षिक प्रतिवेदन से संकलित की गई है। क्रम-स्थान प्रतिशत में निर्धनता सीमा से नीचे रह रहे लोगों की गणना अनुसार दिया गया है और ऍम.आर.पी. उपभोग पर आधारित है।
नोट
महिला सुरक्षा के आधार पर भारत के राज्यों की सूची
यह सूची भारत के राज्यों और केन्द्र शासित प्रदेशों को महिला सुरक्षा के मामले में 2012 की स्थिति अनुसार क्रमित करती है। यह सूची भारत सरकार के राष्ट्रीय अपराध रिकॉर्ड ब्यूरो द्वारा 2012 में प्रकाशित भारत में अपराध प्रतिवेदन से संकलित की गई है। रैंक महिलाओं पर हुए प्रहार की दर के आधार पर दी गई है। प्रहार दर प्रति एक लाख महिलाओं पर महिला की लाजभंग करने के इरादे से (भारतीय दण्ड संहिता की धारा 314) उस पर किए गए आरोपित प्रहारों की घटनाओं का प्रतिनिधित्व करता है। कम प्रहार दर वाले राज्य या केन्द्र-शासित प्रदेश को महिलाओं के अधिक सुरक्षित समझा जाता है।
राष्ट्रीय अपराध रिकॉर्ड ब्यूरो के आँकड़ो के अनुसार जम्मू और कश्मीर, केरल, और उड़ीसा महिलाओं पर हुए प्रहारों की दर के आधार पर सबसे ऊपर है और पाँच सर्वाधिक सुरक्षित राज्य हैं बिहार, नागालैण्ड, झारखण्ड, गुजरात और पंजाब।
चिश्ती तरीक़ा
चिश्तिया सूफ़ीवाद का एक संप्रदाय है। यह सन 930 के आस-पास अफगानिस्तान के एक गाँव चिश्त में शुरू हुआ। यह संप्रदाय प्यार, सहनशीलता और खुलेपन के कारण प्रसिद्ध है।
भिरड़ाना
भिरड़ाणा भारत के उत्तरी राज्य हरियाणा के फतेहाबाद जिले का एक छोटा सा गाँव है। भारतीय पुरातत्त्व सर्वेक्षण विभाग के दिसम्बर २०१४ के शोध से पता चला है कि यह सिंधु घाटी सभ्यता का अबतक खोजा गया सबसे प्राचीन नगर है जिसकी स्थापना ७५७० ईसापूर्व में हुई थी।
२००३-४ में किए गए उत्खनन में इस नगर की खोज हुई थी। मोहन जोदड़ो की कास्य की नर्तकी की नक़ल जो बर्तन पर उकेरी गयी थी यहाँ से प्राप्त हुई थी।
नवपाषाण युग में भिरड़ाना एक छोटा सा ग्राम था, ताम्र पाषाण युग में यहाँ नगर व्यवस्था आई, कांस्य युग के आते आते यह राखीगढ़ी, मोहनजोदड़ो, सुमेर आदि अपने सभी समकालीन महानगरो की तरह एक समृद्ध महानगर बना।
बर्डिया अमरा
बर्डिया अमरा मध्य प्रदेश के मन्दसौर जिले के गरौठ तहसिल में स्थित है।यहाँ की जन्संख्या इस प्रकार है।
Population distribution of village Bardiya Amra State Madhya Pradesh District Mandsaur Tahsil Garoth Village Bardiya Amra Male Population 1474 Female Population 1412 Total Population 2886 Map And Location of Bardiya Amra, Garoth, Mandsaur, Madhya Pradesh
बर्डिया अमरा गाँव में सर्व सुविधा होने के कारण सरकार ने इसे स्मार्ट विलेज घोसित किया है इस गाँव में सेक्षणिक स्तर बहुत ऊचा है।यहाँ 4 स्कूल व 1 आंगनवाड़ी केंद्र है।
लदुना
लदुना गाँव लदुना कितना खूबसूरत नाम हेना जितना खूबसूरत इसका नाम है उतना ही खूबसूरत ये गाँव है और उतने ही अच्छे लोग यहाँ निवास करते है। लदुना मध्यप्रदेश के मन्दसौर जिले के सीतामउ तहसील के अंतर्गत आता है लोकप्रियता की दृष्टि से कहे तो इस गाँव का कोई जवाब नही। इस गांव का की खुब्सुरती है यहाँ का तालाब इतिहास में चर्चित यह गाँव प्ताचिं से ही उन्नति की और है इसका प्रमाण है यहाँ का गढ़ क्यों की महान राजा रघुवीर सिंह यही के थे। इस दृष्टि से यहाँ पर्यटक घूमने भी आते है।।
चौधरी सरवन कुमार हिमाचल प्रदेश कृषि विश्वविद्यालय
चौधरी सरवन कुमार हिमाचल प्रदेश कृषि विश्वविद्यालय , पालमपुर में स्थित एक कृषि विश्वविद्यालय है।इसकी स्थापना नवम्बर १९७८ में हुई थी। इस विश्वविद्यालय का ध्यानबिन्दु मुख्यतः पहाड़ी क्षेत्रों से सम्बन्धित कृषि पर है। यह विश्वविद्यालय भारतीय कृषि अनुसंधान परिषद तथा राष्ट्रीय प्रत्यायन बोर्ड (National Board of Accreditation) से मान्यताप्राप्त है।
ताम्र पाषाण युग (चाल्कोलिथिक)
ताम्र पाषाण युग या तांबा युग (अंग्रेजी: चाल्कोलिथिक, यूनानी: χαλκός khalkós, "ताम्र" और λίθος líthos, "पाषाण") यह नवपाषाण युग के बाद शुरू होता है लगभग 2000 ईसापूर्व से 1500 ईसा पूर्व के आस पास साथ ही इसे कांस्य युग का ही एक भाग माना जाता है। इस काल में मनुष्य पत्थर के औजार से तांबे के औजार उपयोग करने लग गया था। इस सभ्यता के लोग घोड़े से परिचित नही थे यह राजस्थान मे आहड़ उदयपुर व राजसमन्द जिले मे फैली हुई है
मार्गरेट ट्रूडो
मार्गरेट जॉन सिनक्लेयर (जन्म सितम्बर 10, 1948) का जन्म वैंकुअर, ब्रिटिश कोलंबिया में हुआ था। अपने उपनाम ट्रुडो से ज्यादा जानी जाने वाली एक लेखिका, अदाकारा, फोटोग्राफर, पूर्व टीवी प्रस्तोता, कनाडा के पंद्रहवें प्रधानमंत्री पियर ट्रूडो की पूर्व पत्नी व वर्तमान (तेइसवें) प्रधानमंत्री जस्टिन ट्रूडो की माँ हैं। सन् २०१३ में उन्हें पश्चिमी ओंटारियो के विश्वविद्यालय से मानसिक बीमारी से लड़ाई के लिये किए गए कार्यों के लिये उन्हें कानून में मानक उपाधि प्रदान दी गई।
गूगल वॉयस खोज
गूगल वॉयस खोज या आवाज के आधार पर खोज एक गूगल उत्पाद है, जोकि उपयोगकर्ताओं को एक मोबाइल फोन या कंप्यूटर पर बोलकर गूगल खोज का उपयोग करने की अनुमति देता है।
नर्तकी (मोहन जोदड़ो)
नर्तकी यह एक कांस्य मूर्ति है जो मोहनजोदड़ो से प्राप्त हुई थी जो सिन्धु घाटी की सभ्यता का एक स्थल है। माना जाता है की इसे २५०० ईसापूर्व के आसपास बनाया गया होगा। मोहनजोदड़ो के एक घर से एक और कांस्य मूर्ति प्राप्त हुई थी जो लगभग इसी की तरह है। भिर्दाना में एक मिटटी के बर्तन पर भी नर्तकी का भित्तिचित्र मिला है। इस मूर्ति की उंचाई १०.५ सेन्टीमीटर है। यह मोहनजोदड़ो के 'एच आर क्षेत्र' में १९२६ में अर्नेस्ट मैके को प्राप्त हुई थी। यद्यपि यह मूर्ति नृत्य मुद्रा में नहीं है फिर भी 'नर्तकी' इसलिये कहा गया क्योंकि इसकी सजावट से लगता है कि इसका व्यवसाय नृत्य होगा। इसके शरीर पर वस्त्र नहीं हैं किन्तु इसके एक हाथ में ऊपर तक चूड़ियाँ हैं।
भारत में अधर्म
अनीश्वरवाद और अज्ञेयवाद का भारत में लम्बा इतिहास है। बौध, जैन तथा हिन्दू धर्म के कुछ वर्ग अनीश्वरवाद को अपनी स्वीकृति प्रदान कर चुके हैं। भारत ने कई उल्लेखनीय नास्तिक राजनेता और समाज-सेवक पैदा किए हैं।
2012 के डब्ल्यू-आई-एन गैलल धर्म और अनीश्वरवाद रिपोर्ट के अनुसार, 81% धार्मिक हैं, 13% धार्मिक नहीं हैं। 3% आश्वस्त रूप से नास्तिक हैं जबकि 3% ने उत्तर नहीं दिया।
सैफ़ई
सैफ़ई (Saifai) भारत के उत्तर प्रदेश राज्य के इटावा ज़िले में स्थित एक बड़ा गाँव व कस्बा है। यह एक तहसील और विकास खंड के साथ साथ पूर्व मुख्यमंत्री व समाजवादी पार्टी के संस्थापक मुलायम सिंह यादव का जन्मस्थान भी है
सैफ़ई एक कस्बा, तहसील और विकास खंड भी है। यह मुलायम सिंह यादव, समाजवादी पार्टी के संस्थापक अध्यक्ष, निवर्तमान रक्षा मंत्री और निवर्तमान मुख्यमंत्री, उत्तर प्रदेश का जन्मस्थान भी है।
सैफ़ई, मैनपुरी और इटावा के बीच स्थित है। इसके और मैनपुरी के बीच की दूरी 33 किलोमीटर है और इटावा से इसकी दूरी 20 किलोमीटर है।
सैफ़ई, उत्तर प्रदेश के इटावा जिले की एक तहसील और विकास खंड(ब्लॉक) भी है। सैफ़ई विकास खंड में लगभग 60 गाँव आते है। सैफई विकास खंड जसवंतनगर विधानसभा क्षेत्र और मैनपुरी लोक सभा निर्वाचन क्षेत्र के अंतर्गत आता है लेकिन यह इटावा जिले का एक हिस्सा है।
उत्तर प्रदेश आयुर्विज्ञान विश्वविद्यालय (पूर्व नाम "उत्तर प्रदेश ग्रामीण आयुर्विज्ञान एवं अनुसंधान संस्थान" था) सैफ़ई में उत्तर प्रदेश सरकार के 2016 में पारित विधेयक द्वारा स्थापित एक विश्वविद्यालय है। विश्वविद्यालय के आधीन मेडिकल कॉलेज, पैरामैडिकल कॉलेज , नर्सिंग कॉलेज, फार्मेसी कॉलेज चल रहे हैं साथ मे 850 बिस्तर वाला मल्टी स्पेशलिटी अस्पताल, ट्रामा एवं बर्न सेंटर भी कार्यरत है। इसके अतिरिक्त 650 करोड़ के बजट के साथ एक 500 बिस्तरों वाले सुपर स्पेशियलिटी अस्पताल का कार्य भी उत्तर प्रदेश सरकार द्वार प्रारम्भ करा दिया गया है।सैफई गाँव एक चार लेन के राज्य राजमार्ग (एसएच 83) द्वारा मैनपुरी और इटावा से जुड़ा हुआ है। सैफई के पास से गुजरने वाला आगरा-लखनऊ एक्सप्रेसवे इसे दिल्ली, आगरा, फिरोजाबाद, कन्नौज और लखनऊ से कम समय मे जोड़ता है। सैफई में उतर प्रदेश परिवहन निगम (रोडवेज) का बस स्टेंड भी है जिसमें सभी प्रमुख शहरों को बस सेवा उपलब्ध है।
सैफई में एक हवाई पट्टी स्थित है। यहा से केवल चार्टर्ड उड़ानों का संचालन होता है। 2015 में भारतीय वायुसेना के मिराज 2000 विमान ने एक युद्ध की तरह आपात स्थिति के मामले में इस हवाई अड्डे के संभावित विकास के लिए आधार का परीक्षण किया था।
मैनपुरी और इटावा के मध्य रेलवे लाइन है जो सैफई से गुजरती है।
2011 की जनगणना के अनुसार यहाँ की कुल आबादी 7141 है जिसमे से 3917 पुरुष तथा 3224 महिलाएं हैं। सैफई में उत्तर प्रदेश की तुलना में उच्च साक्षरता दर है। 2011 में, सैफई गांव की साक्षरता दर उत्तर प्रदेश के 67.68% की तुलना में 82.44% थी। महिला साक्षरता दर 74.00% थी, जबकि सैफई में पुरुष साक्षरता 89.27% है।
सैफई मे हरियाणा के पहलवान चंदगी राम के नाम पर बना "मास्टर चंदगी राम स्पोर्ट्स स्टेडियम" नामक एक अंतरराष्ट्रीय स्तर का हांकी स्टेडियम है जो कई राष्ट्रीय स्तर के हाकी टूर्नामेन्टो का मेजबान रह चुका है। इस परिसर में एक बैडमिंटन हाल और तरणताल भी है। इसके अतिरिक्त अन्तर्राष्ट्रीय क्रीड़ा संकुल नाम से एक अन्तर्राष्ट्रीय क्रिकेट स्टेडियम भी सैफई में है। इस संकुल के परिसर में क्रिकेट के साथ आल-वेदर स्वीमिंगपूल (तरणताल), एथलेटिक्स स्टेडियम एवं इनडोर स्टेडियम भी मौजूद हैं।
सैफई महोत्सव एक वार्षिक विवादास्पद महोत्सव था जिसका आयोजन 1997 से 2015 तक हर साल होता था। यह हिन्दी फिल्मो के सितारो के प्रतिभाग की वजह से अखबारो की सुर्ख़ियो मे रहता था।
कनाडा की लिबरल पार्टी का नेतृत्व चुनाव, २०१३
कनाडा की लिबरल पार्टी का नेतृत्व चुनाव २०१३ में तब लड़ा गया जब पूर्व अध्यक्ष माइकल इग्नैटिफ़ ने 3 मई 2011 को पार्टी के कनाडा के संघीय चुनावों में खराब प्रदर्शन के बाद इस्तीफ़े की पेशकश कर दी। 25 मई, 2011 को बॉब रे को अंतरिम अध्यक्ष चुना गया। अप्रैल 14, 2013 को ओटावा में पार्टी ने जस्टिन ट्रूडो को अपना नया नेता व अध्यक्ष चुना। पहले यह चुनाव २८-२९ अक्तूबर २०११ को ही होने वाला था लेकिन लिबरल दल के तमाम सांसद व नेता हाल ही में हुए चुनावों के बाद इतने जल्दी कोई चुनाव नही चाहते थे और किसी अंतरिम नेतृत्व के निर्देशन में दल को हार से उबारना चाहते थे। इसके बाद एक आंतरिक संविधान संसोधन करके चुनावों को १ मार्च से ३० जून २०१३ तक के लिये टाल दिया गया।
*हर संघीय चुनावी जिले के 100 अंक होते हैं, जिनका निर्धारण जिले में निर्वाचकों (वोटरों) द्वारा किया जाता है।
सार्वजनिक क्षेत्र के उपक्रम (भारत)
भारत में सरकारी उपक्रमों को सार्वजनिक क्षेत्रक उपक्रम (public sector undertaking (PSU) या public sector enterprise) कहते हैं। इन उपक्रमों का स्वामी भारत सरकार या कोई राज्य सरकार (जैसे उत्तर प्रदेश सरकार), या दोनों होते हैं। इसके लिये आवश्यक है कि आधे से अधिक अंश (शेयर) सरकार के पास हों, इसकी संसदीय समिति को कृष्ण मेनन समिति की सिफारिश पर 1963 में गठित किया गया| इसका अध्यक्ष लोकसभा अध्यक्ष द्वारा लोकसभा सदस्यो में से नियुक्त किया जाता है|
केन्द्रीय सार्वजनिक क्षेत्रक उपक्रमों का प्रशासन भारत सरकार के भारी उद्योग एवं लोक उद्यम मंत्रालय द्वारा किया जाता है।
भारत सरकार ने सन् १९९७ में नौ सार्वजनिक उद्यमों की पहचान की जो तुलनात्मक रूप से फायदे की स्थिति में थे और इनमें अंतर्राष्ट्रीय स्तर पर विशाल उद्यमों के रूप में उभरने की क्षमता थी। उस समय बीएचईएल, बीपीसीएल, जीएआईएल, एचपीसीएल, आईओसी, एमटीएनएल, एनटीपीसी, ओएनजीसी और सेल को नवरत्न कहा गया था। किन्तु इस समय "नवरत्न" का दर्जा प्राप्त सार्वजनिक उपक्रमों की संख्या १४ हो गयी है।
इन सार्वजनिक उद्यमों को पूंजीगत खर्चों, संयुक्त प्रौद्योगिकी उद्यम तथा सामरिक साझीदारी स्थापित करने, संगठनात्मक पुनर्गठन करने, बोर्ड स्तर से नीचे के पदों के सृजन तथा समापन, स्वदेशी तथा अंतर्राष्ट्रीय बाजार से पूंजी उठाने, संयुक्त वित्तीय उद्यम तथा पूर्ण स्वामित्व वाली सहायक कंपनियां आदि स्थापित करने के बारे में और ज्यादा स्वायतत्ता तथा अधिकार दिए गए थे। इन सार्वजनिक उद्यमों को दिए गए अधिकार इस प्रकार हैं-
भारत के सार्वजनिक क्षेत्रक बैंक
भारत में उन बैंकों को सार्वजनिक क्षेत्रक बैंक (Public Sector Banks (PSBs)) कहते हैं जिनमें ५०% से अधिक अंश (शेयर) किसी सरकार (केन्द्र सरकार या राज्य सरकार) के पास हों। इन बैंकों के शेयर शेयर बाजार (stock exchanges) में लिस्टेड होते हैं। भारत में सार्वजनिक क्षेत्रक बैंकों की संख्या 27 है। (21 राष्ट्रीयकृत बैंक + 6 स्टेट बैंक समूह (SBI + 5 सहयोगी बैंक))
ग्रामगीता
ग्रामगीता, तुकडोजी महाराज द्वारा मराठी भाषा  में रचित एक महाकाव्य है जिसमें भारतीय ग्राम्य जीवन के विविध पक्षों का चित्रण है। यह काव्य ग्रामीण समुदाय के विकास के लिये एक आदर्श सन्दर्भ ग्रन्थ है।
तुकडोजी महाराज जानते थे कि भारत गांवों में बसता है, अतः उसको वह स्वर्ग बनाना चाहते थे। ऋग्वेद का ‘विश्वपुष्टे ग्रामे अस्मिन्ननातुराम्’ को उन्होंने प्रेरणा ही मान लिया था।
ग्रामगीता के कुछ अंश
स्पेस एक्स पुन: प्रयोज्य प्रक्षेपण प्रणाली
स्पेस एक्स पुन: प्रयोज्य प्रक्षेपण प्रणाली स्पेस एक्स द्वारा विकसित की गई एक पुन: प्रयोज्य प्रक्षेपण प्रणाली है। 21 दिसंबर 2015 को स्पेस एक्स ने फाल्कन 9 प्रक्षेपण यान के पहले चरण के बूस्टर को प्रक्षेपण के बाद फिर से जमीन पर उतारा।
मनेंद्रगढ़
मनेंद्रगढ़ (Manendragarh) भारत के छत्तीसगढ़ राज्य के मनेंद्रगढ़ ज़िले में स्थित एक शहर व जिला है। यहाँ से राष्ट्रीय राजमार्ग ४३ गुज़रता है। मनेंद्रगढ़ मध्य प्रदेश राज्य की सीमा के समीप स्थित है।
लोकसभा सीटों के आधार पर भारत के राज्यों और संघ क्षेत्रों की सूची
यह सूची भारत के राज्यों और केन्द्र-शासित प्रदेशों को लोकसभा सीटों के आधार पर क्रमित करती है। इस सूची में निर्वाचन क्षेत्रों के प्रकार परिसीमन आदेश 2008 के आधार पर विभाजित हैं।
कोल्हापुर रियासत
कोल्हापुर रियासत (१७०७ से १९४९) एक ब्रिटिश भारत के समय भारतीय मराठा राजकीय रियासत थीं। जो कि दक्कन विभाग के अंतर्गत आती थी। यह मराठा साम्राज्य का चौथी सबसे महत्वपूर्ण रियासत थी। इनके अलावा ये रियासतें थी - बड़ोदा रियासत ,ग्वालियर रियासत और इंदौर रियासत। इस रियासत में भोंसले राजवंश के शासक १९ तोपों की सलामी के हकदार थे। इस प्रकार कोल्हापुर भी एक १९ तोपों के राज्य के रूप में जाना जाता था। कोल्हापुर रियासत के राज्य का झंडा एक निगल पूंछ नारंगी पताका था।
ज़ूटोपिआ
ज़ूटोपिआ (अंग्रेज़ी: "Zootopia"; यूरोप में ज़ूट्रोपोलिस, "Zootropolis") एक अमेरिकी ३डी कंप्यूटर एनिमेटेड एक्शन-कॉमेडी फ़िल्म है। 2016 में जारी होने वाली यह फ़िल्म वॉल्ट डिज्नी एनिमेशन स्टूडियो द्वारा निर्मित की गई ५५वीं एनिमेटेड फ़िल्म है।
फ़िल्म के निर्देशक बायरन हावर्ड हैं। रिच मूर सहायक निर्देशक हैं - इस रूप में यह उनकी पहली फ़िल्म है। जेनिफ़र गुडविन और जेसन बेटमैन ने पात्रों को आवाज़ प्रदान की है। यह फ़िल्म उत्तरी अमेरिका में ४ मार्च २०१६ को वॉल्ट डिज्नी पिक्चर्स द्वारा जारी की जाने वाली है। इस वर्ष वॉल्ट डिज्नी एनिमेशन स्टूडियो की एक और फ़िल्म - "मोआना" - भी जारी की जाएगी। 2002 के उपरान्त ऐसा पहली बार हो रहा है की डिज्नी एक ही साल में दो फ़िल्में जारी कर रहा है।
फिल्म बड़े पैमाने पर आलोचकों की प्रशंसा के साथ संयुक्त राज्य अमेरिका में मुलाकात की थी स्तुति के साथ इसके लिए आवाज अभिनय, एनीमेशन, लेखन, हास्य और समय पर विषयों और पूर्वाग्रह और रूढ़ियों के बारे में संदेश। नतीजतन, इस फिल्म के कई देशों में तोड़ने के बॉक्स ऑफिस पर सफलता के रिकॉर्ड करने के लिए खोला गया।
१७ सितंबर, २०१७ को, एक हिंदी डब संस्करण को पर प्रसारित किया गया था।पहला टीज़र ट्रेलर ११ जून, २०१५ पर वॉल्ट डिज्नी एनिमेशन स्टूडियो यूट्यूब पेज पर ऑनलाइन जारी किया गया था, और नाट्यरूप साथ पिक्सर के इनसाइड आउट। एक दूसरा टीज़र ट्रेलर, २३ नवंबर, २०१५, को वॉल्ट डिज्नी एनिमेशन स्टूडियो 'यूट्यूब पेज पर ऑनलाइन फिर से जारी किया गया था (और नाट्यरूप साथ पिक्सर के द गुड डायनासोर) फिल्म में जहां मुख्य पात्रों स्तनपायी वाहन (DMV के आधार पर) का एक विभाग मुठभेड़ के एक दृश्य की विशेषता स्लोथ्स द्वारा पूरी तरह से चला रहे हैं। आंकड़े जुडी होप्प्स और निक वाइल्ड की के लिए जारी किए गए थे डिज्नी इन्फिनिटी 3.0 पर १ मार्च, २०१६।
एक डिजिटल विपणन कंपनी, मित्र देशों की एकीकृत मीडिया, डिज्नी द्वारा अनुबंधित किया गया था मेेतुप पर फररी फैनडोम के सदस्यों को बाहर तक पहुँचने के लिए, खुद की तस्वीरें, फिल्म हैशटैग के साथ, फिल्म के लिए वायरल विपणन के एक फार्म के रूप में सोशल मीडिया पर उनकी फुरसुइट्स में पोस्ट करने के लिए उन्हें प्रोत्साहित।
ऐटॉपिक रोग
ऐटॉपिक रोग (Atopy या atopic syndrome) कुछ अतिसंवेदनशील एलर्जी होने की एक पूर्वानुकूलता (predisposition) है।
पूर्वी समय मंडल
"'पूर्वी समय मंडल" () संयुक्त राज्य अमेरिका के सत्रह पूर्वी राज्यों, पूर्वी कनाडा के कुछ हिस्सों और मेक्सिको के क़्विनताना रू राज्य, मध्य अमेरिका में पनामा और कैरिबियाई द्वीपों में इस्तेमाल होने वाला समय मंडल है।
वो क्षेत्र जो पूर्वी मानक समय (EST) का इस्तेमाल करते हैं यूटीसी से होते हैं।
पूर्वी दिवालोक समय (EDT), जब बसंत ऋतु और गर्मियों में दिवालोक बचत समय का इस्तेमाल करते हैं तब यूटीसी से होते हैं।
१९६६ के अमेरिकी एकसमान समय कानून के अनुसार दिवालोक बचत समय की शुरुवात अप्रैल के अंतिम रविवार से होनी थी औराक्तूबर के अंतिम रविवार तक चलनी थी। १९८७ में इस कानून में परिब्वर्तन करके दिबस की शुरुवात अप्रैल के पहले रविवार से कर दी गई।
कनाडा के निम्नलिखित प्रान्त और क्षेत्र पूर्वी समय मंडल का हिस्सा हैं।
कोलम्बिया जिला और सत्रह अन्य राज्य पूर्वी समय मंडल में स्थित हैं।छ: राज्य मध्य और पूर्वी समय मंडलों में बंटे हुए हैं।
राजधानी वाशिंगटन डीसी और न्यूयॉर्क जैसे बड़े व राजनीतिक तथा आर्थिक रूप से महत्वपूर्ण शहरों के इस समय मंडल में होने की वजह से अमेरिका में किसी भी घटना के वर्णन के लिये इस समय को बहुत इस्तेमाल किया जाता है।बाहामास, केमन द्वीपसमूह और हैती आधिकारिक तौर पर सर्दियों में पूर्वी मानक समय और गर्मियों में पूर्वी दिवालोक बचत समय का इस्तेमाल करते हैं। क्यूबा भी अक्सर ऐसा ही करता है। तुर्क और कैकस द्वीपसमूह भी पहले इसी समय मंडल का इस्तेमाल करते थे लेकिन २०१५ में उन्होंने अटलांटिक समय मंडल अपना लिया।
मध्य अमेरिका में पनामा भी पूर्वी मानक समय का पूरे वर्ष इस्तेमाल करता है।
ओटावा नागरिक अस्पताल
ओटावा नागरिक अस्पताल या The Ottawa Hospital, या L'Hôpital d'Ottawa ओटावा कनाडा में स्थित एक गैर लाभकारी जन विश्वविद्यालय व अस्पताल है। यह अस्पताल पहले के ग्रेस अस्पताल, रिवरसाइड अस्पताल, ओटावा जनरल अस्पताल व ओटावा नागरिक अस्पताल को मिलाकर बना है। १११७ बिस्तरों वाला और स्वास्थय विज्ञान संबंधि शिक्षा प्रदान करने वाला यह अस्पताल ओटावा का विश्वविद्यालय से मान्यता प्राप्त है। यहाँ पूर्वी ओंटारियो के दो में से एक ट्रॉमा केन्द्र भी है।
बहुमत की सरकार
किसी संसदीय व्यवस्था मे संसद या विधानसभा में सबसे ज्यादा सदस्यों वाले दल के द्वारा पूर्ण बहुमत जुटाकर बनाई गई सरकार को बहुमत की सरकार कहते हैं। बहुमत के लिये जरूरी आंकणों के होने की वजह से किसी अल्पमत की सरकार की तुलना में ये सरकार ज्यादा स्थायी होती है।
बहुमत की सरकार के पास अपने प्रस्ताव पारित कराने के सबसे ज्यादा संभावनाएँ होती हैं, और इनके विधेयक कभी कभार ही सदन में हारते हैं। इसकी तुलना में एक अल्पमत की सरकार को अपने विधेयक पारित कराने और अपनी बात मनवाने के लिये लगातार साथी और विरोधी दलों से मोल-भाव करते रहना पड़ता है। ऐसे में भ्रष्टाचार की संभावनाएँ बलवती हो जाती हैं।
शब्द "बहुमत की सरकार" किसी सदन में एक से अधिक समान विचार वाले दलों के गठबंधन वाली स्थायी सरकार को भी कह सकते हैं जहाँ किसी एक के समर्थन खींचने की संभावना नगण्य हो। ऐसा उदाहरण भारत में भाजपा और शिव सेना का है जो लगभग समान विचारधारा वाले दल हैं और दशकों से विभिन्न कार्यपालिकाओं में सम्मिलित सरकार चलाते हैं। फ़िलहाल २०१४ से २०१९ के लिये भारत में नरेंद्र मोदी के नेतृत्व वाले राष्ट्रीय जनतांत्रिक गठबंधन को बहुमत मिला है और २८२ की तुलना में इनके पास लोकसभा में ३३० से ज्यादा सीटें हैं।
अन्य उदाहरण २०१०-१५ के दौरान यूनाइटेड किंगडम में मिलता है जहाँ कंज़र्वेटिव व लिबरल डेमोक्रैट दलों ने मिलकर बहुमत की सरकार चलायी। कंज़रवेटिवों ने २०१० के चुनावों में सबसे ज्यादा सीटें हासिल कीं लेकिन बहुमत की संख्या से पीछे रह गये। ऐसे में लिबरल डेमोक्रैट्स के साथ मिलकर उन्होंने हाउस ऑफ कॉमन्स में एक ठोस बहुमत की सरकार बना ली जो पांच साल की पूरी अवधि तक काम करती रही।
पोलैंडः दक्षिणपंथी पार्टी को 'पूर्ण बहुमत' कश्मीरः बड़ी कठिन है डगर बहुमत की
वैंकूवर दक्षिण
वैंकूवर दक्षिण () कनाडा के ब्रिटिश कोलम्बिया प्रांत में स्थित एक निर्वाचन क्षेत्र है जो 1917 से 1997 और फिर 2004 से हाउस ऑफ़ कॉमन्स, कनाडा के लिये सांसद चुनता है। संसद में यह वैंकूवर के दक्षिणी क्षेत्र का प्रतिनिधित्व करता है।
इस चुनावी क्षेत्र (राइडिंग) में अप्रवासियों की संख्या सबसे ज्यादा है। अप्रवासियों व उनके बच्चों को मिलाकर ये समूह यहाँ की कुल जनसंख्या ११८९०५ का ७५ प्रतिशत हैं। २००६ की जनगणनाके अनुसार लगभग एक तिहाई निवासी चीन के हैं और पंद्रह प्रतिशत भारत या पाकिस्तान से संबंधित हैं। शहर का पंजाबी बाज़ार और समूहों में रहने वाली पंज़ाबी सिखों की बिरादरी का इस क्षेत्र पर दबदबा है। सेवा क्षेत्र, खुदरा व्यापार, निर्माण उद्योग यहाँ की आपदनी और रोजगार का मुख्य स्रोत हैं। २५ से ज्यादा उम्र के लगभग ३० % लोगों के पास विश्वविद्यालय की डिग्रियाँ हैं। औसत पारिवारिक आय ७१ हज़ार कनाडियाई डॉलर है।
भटनी
भटनी (Bhatni) या भटनी बाज़ार (Bhatni Bazar) भारत के उत्तर प्रदेश राज्य के देवरिया ज़िले में स्थित एक नगर है।
भटनी में एक बाज़ार और रेलवे स्टेशन है। यहाँ पर रेलवे स्टेशन के पास एक सरकारी चीनी मिल है जो कि वर्षों से बन्द पड़ा है। यहाँ मुख्य रूप से भोजपुरी भाषा और हिंदी भाषा बोली जाती हैं। इसी कस्बे से सटे गंडक नदी बहती है। यहाँ रेल यात्रा की अच्छी सुविधाएं उपस्थित है । यहाँ से भारत के किसी कोने में जा सकते है। यहाँ शिक्षा का अच्छा माहौल है। अच्छे विद्यालय, महाविद्यालय और कॉलेज है। यहाँ पर इस क्षेत्र का थाना भी स्थित हैं। यहाँ के समोसे बहुत प्रसिद्ध है। यह एक ब्लाक भी है जिसमें पिपरा दीक्षित, मिश्रौली दीक्षित, डुमरी आदि गाँव सम्मलित हैं।
यसी
यसी (उच्चारण "फिर मिलेंगे") एक नि: शुल्क वितरित की खोज इंजन है, सहकर्मी से सहकर्मी के सिद्धांतों पर बनाया गया (पी 2 पी) नेटवर्क। इसकी मुख्य जावा में लिखा एक कंप्यूटर प्रोग्राम ,सौ कई कंप्यूटरों पर वितरित किया जाता है, as of September 2006,  यसी - साथियों के तथाकथित। प्रत्येक यसी सहकर्मी स्वतंत्र रूप से विश्लेषण करती है और अनुक्रमित पी 2 पी नेटवर्क के सिद्धांतों का उपयोग अन्य  यसी - साथियों के साथ साझा किया जाता है, जो एक आम डेटाबेस (तथाकथित सूचकांक) में परिणाम अनुक्रमण वेब पेज, और भंडार पाया गया है, इंटरनेट के माध्यम से।
अर्द्ध वितरित खोज इंजन की तुलना में,  यसी-नेटवर्क एक विकेन्द्रीकृत वास्तुकला है। सभी यसी-साथियों के बराबर हैं और कोई केंद्रीय से मौजूद है। यह उसके कंप्यूटर पर यसी चल रहे व्यक्ति ने दौरा किया वेब पृष्ठों का अनुक्रमण, एक रेंगने मोड में या एक स्थानीय प्रॉक्सी सर्वर के रूप में या तो चलाया जा सकता है। (कई तंत्र उपयोगकर्ता की गोपनीयता की रक्षा के लिए प्रदान की जाती हैं)।
खोज कार्यों के लिए उपयोग खोज शब्दों दर्ज करने के लिए एक खोज बॉक्स प्रदान करता है, और अन्य लोकप्रिय सर्च इंजन के लिए एक समान स्वरूप में खोज परिणाम देता है जो एक स्थानीय स्तर पर चल वेब सर्वर द्वारा किया जाता है।.यसी खोज इंजन चार तत्वों पर आधारित है: एक एकीकृत यसी खोज इंजन उपकरण विजेट के साथ एक खुला स्रोत वेब ब्राउज़र।
यूटीसी-०६:००
यूटीसी-०६:०० या UTC−06:00 एक समय मंडल है जो यूटीसी से ६ घंटे पीछे रहता है। यानी जब ग्रीनविच में दिनके १२ बज रहे होते हैं तो यूटीसी-०६:०० वाले क्षेत्रों में सुबह के ६ बज रहे होते हैं। उत्तरी अमेरिका में इसे मध्य समय मंडल के तौर पर मानक समय और पर्वतीय समय मंडल के तौर पे अन्य आठ महीनों (दिवालोक बचत समय) में समय नापने के लिये इस्तेमाल किया जाता है। कुछ लातिन अमेरिकी देश इसे पूरे वर्ष इस्तेमाल करते हैं।
उत्तरी गोलार्ध की सर्दियों में सीएसटी ग्रीनविच के पश्चिम में छठे समय मंडल का मानक समय है, यह नब्बेवें मेरीडियन पर स्थित है। इसे उत्तरी अमेरिका में इस्तेमाल किया जाता है। उत्तरी गोलार्ध की गर्मियों में मानक समय के तौर पर पूरे वर्ष निम्न लिखित जगहों पर इस्तेमाल होता है।
सैन्य नीति
अन्तरराष्ट्रीय सुरक्षा तथा सेना से सम्बन्धित सार्वजनिक नीति को सैन्य नीति (Military policy या defence policy) कहते हैं। सैन्य नीति यह सुनिश्चित करने के लिये बनायी जाती है कि शत्रुओं द्वारा पैदा की गयी कठिनाइयों को दूर करते हुए स्वतन्त्र बने रहें और विकास करते रहें। 'शत्रु' के अन्तर्गत राज्य, अर्ध-राज्य (quasi-state) समूह, गैर-राज्य समूह आदि सभी आते हैं। सैन्य नीति में शान्ति बनाये रखने से लेकर, विवादों के निपटान के लिये, संकट के परबन्धन, और शत्रुओं से युद्ध आदि से सम्बन्धित सभी नीतियों का समावेश होता है।
सैन्य नीति के अन्तर्गत वे सभी उच्चस्तरीय विकल्प और सिद्धान्त आते हैं जो सरकारें अपनी रक्षा के लिये अपनातीं हैं-
सैन्य नीति, राज्य के विदेश नीति की अविभाज्य अंग है। समुचित सैन्य नीति के विकास के लिये भावी भूराजनीति, जनसांख्यिकी, अर्थशास्त्र, विज्ञान तथा प्रौद्योगिकी का ज्ञान आवश्यक है ताकि देश पर आने वाले खतरों, देश की शक्ति, देश की कमजोरियाँ, तथा देश के समक्ष आने वाले सुअवसरों का अनुमान लगाया जा सके।
ईशान किशन
इशान किशन (जन्म १८ जुलाई १९९८) एक भारतीय प्रथम श्रेणी के क्रिकेटर जो झारखंड के लिए खेलतें है। २२ दिसंबर २०१५ को उन्हें 2016 अंडर 19 क्रिकेट विश्व कप के लिए भारत की टीम के कप्तान के रूप में नामित किया गया था। ईशान एक बाएं हाथ के बल्लेबाज और विकेटकीपर है। किशन २०१८ इंडियन प्रीमियर लीग में मुंबई इंडियंस की टीम का हिस्सा हैं।
ईशान का जन्म पटना, बिहार में हुआ था। उनके पिता का नाम प्रणव पांडे है वह पेशे से बिल्डर है। ईशान के भाई राज ने, उसे क्रिकेट को अपने कैरियर के रूप में आगे बढ़ाने में उसका समर्थन किया। इनके कोच संतोष कुमार के अनुसार, उसकी प्रतिभा मौजूदा भारतीय टीम के कप्तान महेंद्र सिंह धोनी और ऑस्ट्रेलिया के पूर्व विकेटकीपर और बल्लेबाज एडम गिलक्रिस्ट जैसे खिलाड़ियों का अपना आदर्श मानते है।
ईशान किशन का औरंगाबाद जिले से गहरा नाता है। औरंगाबाद जिले के दाउदनगर अनुमंडल अंतर्गत गोरडीहा गांव में ईशान का पैतृक आवास है। ईशान की दादी सुचित्रा सिन्हा नवादा में सिविल सर्जन थी। रिटायरमेंट के बाद दादी ने नवादा में ही अपना घर बना लिया। वहीं उनके माता-पिता दवा व्यवसाय से जुड़े रहे। बाद में वे सभी पटना चले गए और वहीं बस गए।
हाल में ईशान ने पटना में आलिशान घर बनाया है। दादा इलाहाबाद से कनीय अभियंता के पद से सेवानिवृत्त हुए हैं। जानकारी के मुताबिक़ वर्ष 2008-09 में गया जिले में बिहार अंडर-16 के खिलाड़ियों का चयन हो रहा था। चयन समिति के अध्यक्ष औरंगाबाद जिले के वरीय स्वतंत्र पत्रकार रवि सिंह थे जिन्होनें पहली बार ईशान किशन का चयन कर उन्हें क्रिकेट की मुख्य धारा से जोड़ा था।
इंडियन प्रीमियर लीग में इन्होंने साल २०१६ में गुजरात लॉयन्स के लिए हुए शुरुआत की थी और २०१७ तक इसी टीम के लिए खेले थे लेकिन २०१८ इंडियन प्रीमियर लीग में इन्हें मुंबई इंडियंस ने खरीदा और अच्छा प्रदर्शन करते हुए कोलकाता नाइट राइडर्स के खिलाफ एक मैच में इन्होंने महज १७ गेंदों पर अर्धशतक पूरा किया।
2022 इंडियन प्रीमियर लीग की नीलामी में ईशान किशन को [[मुम्बई इंडियन्स] ने 15.25 करोड़ रुपये में खरीदा।
[[श्रेणी:1998 में जन्मे लोग]] [[श्रेणी:भारतीय क्रिकेट खिलाड़ी]] [[श्रेणी:जीवित लोग]] [[श्रेणी:क्रिकेट आधार]] [[श्रेणी:बाएं हाथ के बल्लेबाज]] [[श्रेणी:भारतीय विकेटकीपर]] [[श्रेणी:पटना के लोग]]
पेगासस एयरलाइन्स
पेगासस एयरलाइन्स टर्की की एक कम-लागत वाली एयरलाइन्स है जिसका मुख्य कार्यालय पेंद्रिक, इस्तांबुल शहर के कुर्तक क्षेत्र मे है। पूर्व मे एयर लिंगस के साथ चार्टर विमान सेवा के रूप मे कार्यरत यह एयरलाइन्स अब पूर्ण रूप से एसस होल्डिंग्स के स्वामित्व मे है।
इस विमान सेवा का आरंभ १ दिसंबर १९९० को नेट और सिलकर नाम के दो व्यावसायिक घरानों के द्वारा एयर लिंगस के साथ पेगासस एयरलाइन्स के नाम से एक चार्टर विमान सेवा शुरू किए जाने के करार से हुई और दो बोइंग ७३७-४०० विमानों के साथ इसकी सेवाएँ १५ एप्रिल १९९० से शुरू की गयीं। परंतु इसके गठन के चार महीने बाद ही इराक़-कुवैत युद्ध एवम् इसके परिणाम स्वरूप छिड़े सामरिक संघर्ष ने टर्की के पर्यटन पर गहरा असर डाला और इससे पेगासस एयरलाइन्स की भी सेवाएँ भी बुरी तरह प्रभावित हुईं।
संकट की समाप्ति के बाद ११९२ से तुर्की मे फिर से पर्यटक लौटने लगे और पेगासस एयरलाइन्स ने भी अपने बेड़े मे एक और बोइंग ७३७-४०० शामिल कर लिया। गर्मी के मौसम की बढ़ती माँग को पूरा करने के लिए ने दो और एयरबस ३२०ए भी पट्टे पर लिए।
दो सकारात्मक परिणाम वाले वर्षों के बाद १९९४ मे इर लिंगस और नेट ने अपनी हिस्सेदारी इस्तांबुल-स्थित यपि क्रेडितबांक को बेच दी और  स तरह पेगासस एयरलाइन्स एक शुद्ध रूप से तुर्क कंपनी बन गयी।
४ सितंबर १९९७ को पेगासस एयरलाइन्स ने एक बोइंग ७३७-४०० और एक बोइंग ७३७-८०० विमान खरीदने के लिए बोइंग कमर्शियल एरप्लन्स के पास ऑर्डर किया और इस तरह यह बोइंग ७३७ नेक्स्ट जेनरेशन विमान खरीदने वाली पहली तुर्क एयरलाइन कंपनी बन गयी। साथ ही ने और १० बोइंग ७३७-८०० पट्टे पर लेने के लिए आई. एल. एफ. सी. के साथ एक करार भी किया।
जनवरी २००८ मे एसस होल्डिंग्स ने पेगासस एयरलाइन्स को खरीद लिया और अली सबंसी को इसका चेयरमैन बना दिया। दो महीने बाद ही कंपनी ने पेगासस एयरलाइन्स को चार्टर एयरलाइन्स से बदल कर कम-लागत वाली एयरलाइन्स का रूप दे दिया। नवंबर २००५ मे और १२ नये बोइंग ७३७-८०० खरीदने का फ़ैसला किया और नवेंबर २००८ मे १२ और बोइंग ७३७-८०० खरीदे गये। २००८ से सौदे मे यह भी शामिल किया गया के बाजार के माँग को देखते हुए इस ऑर्डर को १४९-सीट वाले बोइंग ७३७-७०० अथवा २१५ सीट वाले बोइंग ७३७-९०० मे भी बदला जा सकता है।
मुख्य आलेख :- पेगासस एयरलाइन्स के गंतव्य कोड साझेदारी समझौते
• एयर बर्लिन
• आज़रबाइजान एरलाइन्स
• आई जेड एयर
• केएलएम
जून२०१५ की ताज़ा जानकारी के अनुसार पेगासस एयरलाइन्स के विमान दस्ते मे निम्नांकित विमान शामिल थे.
पेगासस एयरलाइन्स सभी विमानो के सभी दर्जों मे एक जैसी आंतरिक संरचना के साथ कार्य करता है और सभी विमानों मे "फ्लाइयिंग केफे' उपलब्ध होता है। जहाँ यात्री अतरिक्त भुगतान कर के गर्मागर्म भोजंन प्राप्त कर सकते हैं। पेगासस एयरलाइन्स अपने विमाओं मे उड़ान के दौरान मनोरंजन सुविधा उपलब्ध कराने पर भी विचार कर रहा है। जिसमे यात्रियों को हेड फोन के लिए अलग से पैसा देना होगा।
पन्हाला दुर्ग
पन्हाला दुर्ग जो कि इन नामों से (पन्हालगढ़ ,पनाला ,पहाला) भी जाना जाता है। जो भारतीय राज्य महाराष्ट्र के कोल्हापुर ज़िले से दक्षिण पूर्व से २० किलोमीटर की दूरी पर स्थित है।
पन्हाला दुर्ग का निर्माण ११७८ में किया था इनके साथ १५ और दुर्गों का निर्माण भी किया था। .
क्लेरियन होटेल, लिमरिक
क्लेरियन होटेल, लिमरिक इस शहर के स्टीमबोट क़्वे क्षेत्र में शॅनन नदी के किनारे बसा एक १७ मंज़िला होटेल है। यह क्लेरियन होटेल समूह के क्लेरियन ब्रांड का एक अंग है। इसे २००२ में €२० मिलियन की लागत से बनाया गया थ। विख्यात रग्बी स्टेडियम थमोंड पार्क के निकट बसा होने के कारण सभी टीम्स जो इस स्टेडियम में मन्सटर लीग के दौरान खेलती हैं, इसी होटेल में ठहरना पसंद करती हैं। एक प्रकार से क्लेरियन होटेल लिमरिक मन्सटर रग्बी के घर जैसा है।
क्लेरियन होटेल लिमरिक एक चार-सितारा होटेल है एवं वर्तमान में यह आइयर्लॅंड का सबसे उँचा होटेल है। १८७ फीट के उँचाई के साथ यह रिवरपाइंट के बाद लिमरिक शहर की दूसरी और आइयर्लॅंड की १३वीं सबसे उँची इमारत है। इस होटेल में नदी के ओर बसे १५८ वातानुकूलित कमरे, ३ सूयीट ओर १ पेंटहाउस है। होटेल की सबसे उँची मंज़िल पर बने पेंटहाउस से पूरे शहर का विहंगम दृश्य देखने को मिलता है। इसके रेस्तराँ का नाम सिनेरगई है। वाहन खड़े करें की सुविधा सड़क के दूसरी तरफ अतिरिक्त भुगतान के साथ उपलब्ध है।
क्लेरियन होटेल के सभी क्मरों में ३२इंच का टीवी, असीमित १०० एमबीपीएश की स्पीड वाली मुफ़्त वाई फ़ाई सुविधा और २४ घंटे उपल्बध खानपान सेवा होती है। मई २०१५ से ही क्लेरियन होटेल एक धुम्रपान रहित होटेल बन गया है और इसके सभी बेडरूम धुम्रपान रहित हैं।
इस होटेल में स्थित सिनर्गी रेस्टोरेंट लिमरिक के सबसे अच्छे रेस्तरां में से एक माना जाता और यहाँ रोमांचक जायके के साथ ताजा, स्थानीय, मौसमी उत्पादन वाले व्यंजन उपलब्ध होते हैं जो कि अपने विशिष्ट स्वाद के लिए जाने जाते हैं।
कूडोस बार में एक आरामदेह वातावरण के साथ एशियन खानपान और चुने हुए युरोपियन व्यंजनों का भी मज़ा लिया जा सकता है। यहाँ दुनिया भर के प्रसिद्ध शराब और बियर ब्रॅंड्स भी उपलब्ध होते हैं। होटेल में ठहरने वाले अतिथि कई तरह की अन्य सुविधेयों का भी लाभ उठा सकते हैं। जैसे की सभी अतिथियों के लिए सेवेन्थ हेवेन डे स्पा (जो की होटेल से १० मिनिट की दूरी पर है) में १०% की छूट उपलब्ध है। होटेल के सामने ही स्थित बेल्लीशसीमो हेर एंड ब्यूटी भी १०% की छूट देता है।
यह होटेल जेम्स केसी वॉक के सामने स्टीमबोट क़्वे पर स्थित है। शॅनन हवाई अड्डे से १५ मिनट के दूरी पर बसा यह होटेल लिमरिक शहर के ठीक मध्य में अवस्थित है। शहर के तीन प्रमुख ऐतिहासिक स्थल - किंग जॉन'स कॅसल, हंट म्यूज़ीयम और बूनरत्ती कॅसल एवम् फोक पार्क इस होटेल के इर्द गिर्द ही स्थित हैं।
ट्रायक
ट्रायक (TRIAC) तीन सिरों (टर्मिनल) वाली एक इलेक्क्त्रानिक युक्ति है जो ट्रिगर किये जाने पर दोनों दिशाओं में (आगे और पीछे) धारा को प्रवाहित होने देती है। इसका 'ट्रायोड' नाम 'ट्रायोड फॉर अल्टरनेटिंग करेण्ट' के लिये दिया गया है। पार्श्व चित्र में ट्रायोड का संकेत दिया गया है जिसमें A1 एनोड१ है, A2 एनोड२ है तथा G गेट है जो 'ट्रिगर' करने के काम आता है। प्रायः एनोड१ और एनोड२ को मुख्य टर्मिनल १ (MT1) तथा मुख्य टर्मिनल २ (MT2) कहा जाता है।
चूंकि यह दोनों दिशाओं में धारा बहने देता है, अतः एक ट्रायोड दो एस सी आर के समतुल्य है जो एन्टी-पैरेलेल जुड़े हों।
नाहानी नदी
दक्षिण नाहानी नदी () लिआर्ड नदी की एक बड़ी सहायक नदी है जो कनाडा के येलोनाईफ से ५०० किलोमीटर पश्चिम में स्थित है। यह नाहानी राष्ट्रीय उद्यान के मध्य से होकर गुजरती है। यह पश्चिम में मैकेन्ज़ी पर्वत और सेल्विन पर्वत से होकर बहती है और पूर्व में वर्जीनिया जलप्रपात की तरफ़ बधते हुए चौड़ी होती जाती है और अंतत: लिआर्ड नदी में मिल जाती है। नाहानी नदी का एक अनोखा भूगर्भीय इतिहास है। यह तब बनी थी जब यह क्षेत्र एक विस्तृत सपाट भूमि था। जैसे जैसे पर्वत ऊँचे उठे नदी ने अपनी विचित्र व विपथगामी प्रवाह को बनाए रखते हुए चट्टानों में चार गहरी घाटियाँ बना दीं।
डेन लोग और उनके पूर्वज नाहानी नदी के क्षेत्रों में हजारों सालों से रहते आए हैं। उन्नीसवीं सदी के उत्तरार्द्ध में यूरोपीय लोग यहां सोने की खोज में आए। १९५० में आर एम पैटरसन के डैङरस रिवर के प्राकशन के बाद से इस नदी को प्रचार मिला और यह आधुनिक दुनिया में ही जाने जानी लगी। तभी से नाहानी कनाडा की प्रमुख जंगली नदियों में से जानी जाती है और हर वर्ष हज़ारों पर्यटकों और जोखिम भरे खेल खेलने वाले नौसिखियों व अनुभवियों दोनों के लिये ही महत्वपूर्ण पड़ाव है।
नहानी नदी मैकेन्ज़ी के पहाड़ों पर माउंट क्रिस्टी के पश्चिमी ढ़लानों पर की ऊँचाई पर निकलती है। यह दक्षिण में युकोन-उत्तरपश्चिम प्रदेश की सीमा पर की दूरी तय करती है, और फिर उत्तरपश्चिम प्रदेश में मूज़ तालाबों के पास दक्षिण पूर्व की ओर मुड़ जाती है। यह सिल्विन पर्वतों में बहती है जहाँ इससे छोटी नाहानी नदी मिल जाती है।
बोलोना रिज़ के पूर्व में यह पश्चिम की तरफ मुड़ जाती है, और फिर दक्षिण-पूर्व की तरफ बढ़ जाती है। वैम्पायर चोटी के पूर्व में इसमें ब्रोकेन स्कल नदी का पानी मिलता है। नहानी राष्ट्रीय उद्यान में प्रवेश करने पर इसमें रैबिटकेटल नदी का पानी मिल जाता है। पूरे उद्यान में बहते हुए ये पूर्वी सीमा पर यह लिआर्ड के क्षेत्र और घुमावादार पर्वतों के बीच से गुजरती है। जैकफिश नदी का पानी लेने के बाद यह नाहानी बुट में फोर्ट लिआर्ड के उत्तर में की ऊँचाई पर लिआर्ड नदी में समा जाती है।
इसकी सहायक नदियाँ निम्नलिखित हैं।
क्षेत्र का इतिहास में एक उष्णकटिबंधीय समुद्र के नीचे 550 मिलियन साल पहले शुरू हुआ। यहाँ बलुआ पत्थर और चूना पत्थर समुद्र द्वारा लगाए गए शक्तिशाली दबाव से गठित की एक तलछटी परत बन गई। अंततः यह समुद्र सूख गया, और यहाँ पर एक विस्तृत मैदान बना जिस पर नाहानी नदी प्रवाहित हुई।
नाहानी पहाड़ी नदियों के बीच में अद्वितीय है। यह नदी पर्वतों से बनने से पहले से मौजूद है इसलिये इसका बहाव भी पर्वतों के उठने के हिसाब से बदलता रहा है और मैदानी नदियों के जैसा है। पहाडों के उठने से नदी ने इनमें और आसपास गहरी घाटियाँ बना दी हैं। जब यहां पहली बार यूरोपीय लोग आए तो उन्हें नदी तट पर डेन लोग रहते मिले। शुरुवाती 1823 में, हडसन बे कम्पनी के अलेक्ज़ेंडर मैक्लिऑड ने नदी के निचले क्षेत्र का अन्वेषण किया। कम्पनी की इस क्षेत्र में रूचि तब समाप्त हो गयी जब उसे लगा कि नदी किनारे बहुत भारी संख्या में मूल निवासी नही रहते हैं, क्योंकि ये इतनी बड़ी जनसंख्या की मूलभूत आवश्यकताएँ पूरी नहीं कर सकती थी। साथ ही यहाँ से पश्चिम की तरफ जाने के लिये कोई बहुत अच्छा व छोटा रास्ता भी नहीं था।
1972 में उनके अंतिम अन्वेष्ण के दौरान प्रधानमंत्री पियर ट्रूडो यहाँ जीन पोइरेल के साथ इस क्षेत्र को और अच्छे से समझने आये। अपनी यात्रा पूरी होने के बाद उन्होंने नाहानी को कनाडा के लिये एक राष्ट्रीय उद्यान घोषित कर दिया।
1978 में यह उद्यान यूनेस्को का पहला विश्व विरासत उद्यान बना।
दक्षिण नहानी नदी पर निम्नलिखित हवाईअड्डे हैं:
विदेश्वरस्थान
विदेश्वरस्थान बिहार राज्य के मधुबनी जिला के अन्तर्गत झंझारपुर प्रखंड का एक अतिप्राचीन तीर्थस्थान है। यह मंडन मिश्र रेलवे हाल्ट से २ किलोमीटर उत्तर दिशा में स्थित है। विदेश्वरस्थान राष्ट्रीय राजमार्ग 57, लोहना चौक से 1.5 किलोमीटर दक्षिण दिशा में स्थित है। यह मंदिर झंझारपुर से 5 किलोमीटर पश्चिम में स्थित है। विदेश्वरस्थान में प्रतिवर्ष होने वाले मकर एवं शिवरात्री का मेला प्रार्ंभ से ही विशिष्टता के लिये प्रसिद्ध है। शिव भक्त हजारों लाखों की संख्या में पूजा -आराधना करते है।
मिथिला में सृष्टि के प्रारंभ से ही शिव-शक्ति की कृपा बनी रही है। मिथिला हिमालय की गोद में अवस्थित है और हिमालय पर्वत पर अनादि अनन्त आशुतोष भगवान शिव विराजमान हैं। देवाधिदेव भगवान शिव के हिमालय पर विराजमान होने से संपूर्ण हिमालय पर एक अदभुत अदॄश्य उर्जा फैली है जिसे अनुभव किया जा सकता है। हिमालय पर्वत संपूर्ण मिथिला को अपने उर्जावान एव्ं तेजस्वी प्रभाव से आच्छादित किया है। यहाँ के कण-कण में शिव-शक्ति का एक अद्भुत उर्जा प्रवाहित हो रही है जिससे मन प्रशन्न हो जाता है और आत्मा पवित्र् एवं शुद्ध हो जाती है। जिससे मिथिला का प्रत्येक व्यक्ति अपने आपको उर्जावान एवं तेजस्वी अनुभव करते हैं। भगवान शिव की कृपा दॄष्टि से मिथिला में शिव-शक्ति की ओज से युक्त अनेक शिवलिंगों का प्रादुर्भाव हुआ है जो अपने आप में अद्वितीय है ऐसे अनेक शिवलिंगों में से एक शिवलिंग है विदेश्वरनाथ शिवलिंग ।विदेश्वरस्थान शिव लिंग के संबन्ध में पौराणिक प्रमाण भी उपलब्ध है। मनुस्मृति ६२वाँ परिच्छेद का मिथिला तीर्थ खंण्ड में देवालय सब का जो परिचय दिया गया है, जिसमें स्पष्ट उल्लेख है कि कपिलमुनि का आश्रम कपिलेश्वर स्थान से पाँच गव्य भूमि अग्नि कोण में लोहिनी देवी के श्मसान क्षेत्र में विदेश्वरनाथ नाम का एक विशिष्ट शिवलिंग है। एवं स्कन्द पुराण के नागर-खण्ड में १०० अध्याय का मिथिला-खण्ड है, जिसमें उल्लेख है कि कपिलेश्वर स्थान से "गव्यूति"(चार गव्य = १ योजन) आग्नेय कोण में लक्ष्मणा नदी के पूर्वी तट पर लोहिनी देवी एव्ं विदेश्वरनाथ शिवलिंग अवस्थित है।पुराणों में वर्णन किया गया है कि यह शिवलिंग हिमालय से ही प्रकट हुआ है,इनके चरण हिमाच्छादित हैं। सभी इनकी स्तुति करते हैं। इनकी पूजा, आराधना करने से मन शान्त और प्रशन्न हो जाता है।
सैम नील
सेम नील (अंग्रेजी :Sam Neill) जन्म १४ सितम्बर १९४७ एक न्यूज़ीलैंड के फ़िल्म अभिनेता तथा टेलीविज़न अभिनेता है। इन्होंने जुरासिक पार्क III सुपर ह्यूमन पर आधारित फ़िल्मों में कार्य किया है। साथ ही इन्होंने जुरासिक पार्क जैसी फ़िल्मों में भी अभिनय किया है।
2016 अंडर 19 क्रिकेट विश्व कप
2016 आईसीसी अंडर 19 क्रिकेट विश्व कप 22 जनवरी 2016 से 14 फ़रवरी तक बांग्लादेश में आयोजित होने वाले एक अंतरराष्ट्रीय सीमित ओवरों का क्रिकेट टूर्नामेंट है। 2004 के खेल के बाद, यह अंडर -19 क्रिकेट विश्व कप का ग्यारहवाँ, और बांग्लादेश में आयोजित होने वाला दूसरा संस्करण होगा।
प्रत्येक टीम ने टूर्नामेंट के लिए 15 सदस्यीय टीम का चयन किया है।
3. आईसीसी टी -20 विश्व कप 2016
गन्ना कारखाना
गन्ने से कच्ची चीनी या सफेद चीनी बनाने वाले कारखानों को गन्ना कारखाना कहते हैं। गन्ने को पेरकर उससे रस निकालने वाले यन्त्रों भी 'गन्ना मिल' कहा जाता है।
रोगजनक
रोगजनक (pathogen) उन्हें कहा जाता है, जिनके कारण कई तरह के बीमारियों का जन्म होता है। इसमें विषाणु, जीवाणु, कवक, परजीवी आदि आते हैं। यह किसी भी जीव, पेड़-पौधे या अन्य सूक्ष्म जीवों को बीमार कर सकते हैं। मानव में जीवों के कारण होने वाले रोग को भी रोगजनक रोगों के रूप में जाना जाता है।
शैवाल एकल-कोशिका वाले सुकेन्द्रिक (यूकेरियोट) हैं, जो आमतौर पर गैर-रोगजनक होते हैं, हालांकि इनके रोगजनक किस्में भी मौजूद हैं। इन रोगजनक क़िस्मों में प्रोटोथेका नामक शैवाल भी आता है। इसके कारण कुत्तों, बिल्लियों, मवेशियों और मनुष्यों में प्रोटोथेकोसिस नामक रोग होता है। प्रोटोथेका एक प्रकार का हरे रंग का शैवाल होता है, जिसमें क्लोरोफिल की कमी होती है। यह शैवाल अक्सर मिट्टी और सीवेज में पाया जाता है। मानवों में प्रोटोथेकोसिस नामक दुर्लभ संक्रमण का अधिकांश मामलों में यही कारण होता है।
ज़्यादातर जीवाणु या बैक्टीरिया, जो लंबाई में 0.15 से 700 μM के बीच हो सकते हैं, मानव के लिए हानिरहित या फायदेमंद होते हैं। हालांकि जीवाणुओं की एक छोटी सूची में कुछ रोगजनक जीवाणु भी आते हैं, जो संक्रामक रोगों का कारण बनते हैं। ऐसे जीवाणु कई तरह से बीमारी पैदा कर सकते हैं। इनमें से एक तरीका है, जिसमें वे उस जीव की कोशिकाओं को सीधे प्रभावित करते हैं और एंडोटॉक्सिन का उत्पादन करते हैं, जो उस जीव की कोशिकाओं को नुकसान पहुंचाती है या हमारे रोग प्रतिरोधक प्रणाली को ऐसा दिखाती है कि वह कोशिका खराब हो चुकी है।
कवक या फफूंद एक प्रकार के जीव हैं, जो सुकेन्द्रिक (यूकेरियोट) होते हैं और रोगजनक के रूप में कार्य करते हैं। अब तक लगभग 300 ज्ञात प्रजातियों का पता चला है, जो मनुष्यों के लिए रोगजनक का कार्य करते हैं। आमतौर पर कवक बीजाणुओं का आकार 4.7 μm (माइक्रोमीटर) से कम होता है, हालांकि कुछ इससे बड़े आकार के भी होते हैं।
प्रायन (Prion) उल्टे-पुल्टे गलत तरीके से मुड़े हुए प्रोटीन होते हैं, जो संक्रमणीय होते हैं और मस्तिष्क में सामान्य प्रोटीन के असामान्य मोड़ को प्रभावित कर सकते हैं।
वायरोइड और वायरस के बीच भ्रमित न हों। वायरोइड ज्ञात संक्रामक रोगजनकों में से सबसे छोटा होता है। यह केवल गोलाकार, एकल-धागे वाला आरएनए होता है, जिसमें कोई प्रोटीन का आवरण नहीं होता है।
इन रोगजनकों के कारण चेचक, इनफ्लुएंजा, गलसुआ, खसरा, कोरोना,[इबोला वायरस रोग|इबोला]] और रूबेला आदि रोग हो सकते हैं। समान्यतः इसकी लंबाई 20-300 नैनोमीटर के मध्य होती है।
आईपैड प्रो
आईपैड प्रो एक टैबलेट कम्प्यूटर है, जिसका निर्माण एप्पल ने किया है। 9 सितम्बर 2015 को इसके बारे में बताया गया और 11 नवम्बर 2015 को इसे बाजार में उतारा गया। यह 12.9इंच के स्क्रीन के साथ उपलब्ध है।
शिक्षा नीति
शिक्षा प्रणाली को नियन्त्रित करने वाले सभी सिद्धान्तों एवं नियम-कानूनों के समुच्चय को शिक्षा नीति (Education policy) कहा जाता है। नई शिक्षा नीति क्या है | NEP 2020 kya hai in hindi
https://forloop4.blogspot.com/2020/07/NEP-kya-hai-new-education-policy.html?m=1
वेलकम मेट्रो स्टेशन
वेलकम मेट्रो स्टेशन दिल्ली मेट्रो की रेड लाइन पर स्थित है।
फेज III के तहत, वेलकम स्टेशन इनर रिंग रोड लाइन के साथ एक इंटरचेंज बनने के लिए प्रस्तावित है। उसी के लिए काम शुरू किया गया है।
विशाल दादलानी
विशाल दादलानी एक भारतीय गायक ,म्यूज़िक रिकॉर्ड निर्माता, रचनाकार है। अब तक विशाल दादलानी लगभग ३०० से ४०० गाने जा चुके है। इनका जन्म मुम्बई में सन २८ जून १९७३ को हुआ था। इन्हें बचपन से ही संगीत से विशेष लगाव था इस कारण इनके माता-पिता भी बहुत प्रेम करते थे। विशाल का जन्म एक सिंधी परिवार में हुआ था जो मुम्बई महाराष्ट्र में रहते थे। ये एक स्वयं सीखे संगीतकार है और ये रॉक, इलेक्ट्रॉनिका तथा हिप-हॉप शैली में गायन करते हैं। इन्होंने अपनी शिक्षा हिल ग्रेंज हाई स्कूल से शुरू की थी
सार्थक अंक
किसी राशि के मापन में प्रयुक्त वे अंक जो मापक यंत्र की याथार्थ के अंतर्गत उस रासी के मान को व्यक्त करते है सार्थक अंक कहलाते है अर्थात सार्थक अंक किसी मापन में अंकों की वह संख्या है जिसकी शुद्धता स्पष्ट है या निश्चित है ।‌‌ अन्य शब्दों में सार्थक अंक किसी प्रयोग द्वारा शुद्धता से प्राप्त माप में अंकों की संख्या से एक अधिक होता है जहां अंतिम अंक निश्चित नहीं होता है। निम्नलिखित अंकों को छोड़कर सभी अंक सार्थक माने जाते हैं-
महालक्ष्मी अय्यर
महालक्ष्मी अय्यर एक भारतीय हिन्दी तथा तमिल की पार्श्वगायक है।  इन्होंने कई हिन्दी ,तमिल के अलावा बंगाली तेलुगु इत्यादि भाषाओं में गीत गाये है।
अपराध जांच विभाग (भारत)
अपराध जांच विभाग (अंग्रेजी :Crime Investigation Department) (सीआईडी) एक भारतीय पुलिस की जांच और खुफिया शाखा है। इस संस्था की स्थापना ब्रिटिश सरकार ने सन १९०२ में की थी।  सीआईडी भारतीय धारावाहिक
औद्योगिक नीति
किसी देश की औद्योगिक नीति (industrial policy) वह नीति है जिसका उद्देश्य उस देश के निर्माण उद्योग का विकास करना एवं उसे वांछित दिशा देना होता है।
औद्योगिक नीति का अर्थ सरकार के उन निर्णयों एवं घोषणाओं से है जिसमें उद्योगों के लिए अपनायी जाने वाली नीतियों (Policy) का उल्लेख होता है। सरकार द्वारा बनाई गई औद्योगिक नीति से उस देश के औद्योगिक विकास के निम्नलिखित तथ्यों का पता चलता हैः
१९४७ में स्वतंत्रता प्राप्ति के बाद से अब तक भारत ६ बार औद्योगिक नीति की घोषणा कर चुका है, जो कि निम्नलिखित हैं:
दिसम्बर २०१५ हिंदू कुश भूकंप
२५ दिसंबर २०१५ को हिंदू कुश के क्षेत्र में एक 6.3 परिमाण के भूकंप ने दक्षिण एशिया को प्रभावित किया। पाकिस्तान में एक महिला की मृत्यु हो गई। पाकिस्तान और अफगानिस्तान में कम से कम 100 लोग घायल हो गए। भूकंप को ज्यादातर ताजिकिस्तान और भारत में महसूस किया गया था। अफगानिस्तान-तजाकिस्तान के सीमा क्षेत्र में भूकंप का केंद्र 203.4 किलोमीटर की गहराई पर होने की सूचना मिली थी।हाल के अध्ययन में, भूवैज्ञानिकों का दावा है कि भूमंडलीय ऊष्मीकरण में वृद्धि, हल ही में हुई भूकंपीय गतिविधि के कारणों में से एक है। इन अध्ययनों के अनुसार ग्लेशियरों के पिघलने और बढते समुद्र के जल स्तर से पृथ्वी की टेक्टोनिक प्लेटों पर दबाव का संतुलन अस्तव्यस्त है और इस प्रकार भूकंप की तीव्रता आवृत्ति में वृद्धि के कारण हैं। यही कारण है कि हिमालय हाल के वर्षों में भूकंप से ग्रस्त हो रहे हैं।